Európska cesta 58

Európska cesta 58 (E58) je európska cesta, ktorá začína vo Viedni a končí v Rostove nad Donom. Na Slovensku tvorí južnú cestu Bratislava – Nitra – Zvolen – Lučenec – Rožňava – Košice – Michalovce – Vyšné Nemecké. Je dlhá približne 2200 km.

Priebeh 
Európska cesta 58 prechádza cez tieto štáty:
 : začína v hlavnom meste Viedeň odkiaľ po diaľniciach A4 a A6 pokračuje na Slovensko
 : po diaľnici D4 prejde cesta cez Bratislavu a po diaľnici D1 pokračuje do Trnavy, odtiaľ po rýchlostnej ceste R1 pokračuje do Zvolena. Zo Zvolena pokračuje po ceste I/16 cez mestá Lučenec, Rimavská Sobota, Rožňava a Moldava nad Bodvou do Košíc. V Košiciach prejde na cestu I/19 a o pár kilometrov sa napojí na diaľnicu D1 z ktorej o pár kilometrov zíde a znova sa napojí na cestu I/19, prejde cez Michalovce a Sobrance a pokračuje na Ukrajinu.
 : po cestách M-08, M-06, M-24, M-23 a M-26 cez mestá Užhorod, Mukačevo a Berehovo prebrázdi Zakarpatskú oblasť a vojde do Rumunska
 : po ceste DN1C prejde cez mesto Baia Mare do mesta Dej, kde sa napojí na cestu DN17 a cez Beclean, Bistrițu a Vatra Dornei prejde Karpatským oblúkom do mesta Suceava, napojí sa na cestu DN29 a prejde do mesta Botoşani. V Botoşani prejde na cestu DN28E a pokračuje na juh do mesta Târgu Frumos, kde odbočí smerom na východ do Jasy a po ceste DN24 vojde do Moldavska.
 : po ceste R16 prejde nad mestom Ungheni a ďalej pokračuje ako R1 cez Corneşti a Straşeni do Kišiňova. V Kišiňove pokračuje pár kilometrov po ceste M1 a prejde na cestu M5. Prejde cez rieku Dnester do Podnesterska a prejde nad mestom Tiraspol a pokračuje na Ukrajinu.
 : po ceste M-16 prejde k pobrežiu Čierneho mora, do mesta Odesa, kde sa napojí na cestu M-14 do Mykolajivu a prejde do Chersonskej oblasti.
 : po ceste M-14 prejde okolo Chersonu a cez rieku Dneper. Dalej pokracuje do Melitopolu a k pobrežiu Azovského mora, ponad Berďansk, cez Mariupol do oficiálneho územia Ruska.
 : po ceste A-280 cez mesto Taganrog prejde do Rostova nad Donom kde jej trasa končí.

Referencie

Iné projekty 

58
Cestná infraštruktúra v Rakúsku
Cestná infraštruktúra na Slovensku
Cestná infraštruktúra na Ukrajine
Cestná infraštruktúra v Rumunsku
Cestná infraštruktúra v Moldavsku
Cestná infraštruktúra v Rusku